RO
C 257/14
Jurnalul Oficial al Uniunii Europene
4.7.2022
Ordonanța Curții (Camera a opta) din 17 mai 2022 (cerere de decizie preliminară formulată de Supremo Tribunal Administrativo – Portugalia) – Estaleiros Navais de Peniche SA/Município de Aveiro, Navaltagus – Reparação e Construção Naval SA, Navalrocha – Sociedade de Construção e Reparações Navais SA (Cauza C-787/21) (1) [Trimitere preliminară – Articolul 99 din Regulamentul de procedură al Curții – Proceduri privind căile de atac în materie de atribuire a contractelor de achiziții publice de produse și de lucrări – Directiva 89/665/CEE – Articolul 1 alineatul (3) – Interes de a introduce o acțiune – Acces la căile de atac – Ofertant exclus printr-o decizie a autorității contractante rămasă definitivă ca urmare a necontestării tuturor motivelor de respingere a ofertei sale – Lipsa interesului de exercita acțiunea] (2022/C 257/19) Limba de procedură: portugheza Instanța de trimitere Supremo Tribunal Administrativo
Părțile din procedura principală Reclamantă: Estaleiros Navais de Peniche SA Pârâte: Município de Aveiro, Navaltagus – Reparação e Construção Naval SA, Navalrocha – Sociedade de Construção e Reparações Navais SA
Dispozitivul Articolul 1 alineatul (3) din Directiva 89/665/CEE Directiva Consiliului din 21 decembrie 1989 privind coordonarea actelor cu putere de lege și a actelor administrative privind aplicarea procedurilor care vizează căile de atac față de atribuirea contractelor de achiziții publice de produse și a contractelor publice de lucrări, astfel cum a fost modificată prin Directiva 2007/66/CE a Parlamentului European și a Consiliului din 11 decembrie 2007, trebuie interpretată în sensul că se opune ca un ofertant care a fost exclus de la o procedură de atribuire a unui contract de achiziții publice printr-o decizie rămasă definitivă a autorității contractante poate contesta decizia de atribuire a acestui contract.
În această privință, este lipsit de relevanță faptul că ofertantul necâștigător susține că i-ar putea fi atribuit eventual contractul de achiziții publice în ipoteza în care, în urma unei anulări a respectivei decizii, autoritatea contractantă ar decide să inițieze o nouă procedură de atribuire.
(1)
Data depunerii: 16.12.2021.
Cerere de decizie preliminară introdusă de Consiglio di Stato (Italia) la 29 septembrie 2020 – Fastweb SpA și alții/Autorità per le Garanzie nelle Comunicazioni (Cauza C-468/20) (2022/C 257/20) Limba de procedură: italiana Instanța de trimitere Consiglio di Stato
Părțile din procedura principală Apelante: Fastweb SpA, Tim SpA, Vodafone Italia SpA, Wind Tre SpA Intimată: Autorità per le Garanzie nelle Comunicazioni